شه‌فه‌ق نيوز/ دۆناڵد تره‌مپ سه‌رۆك ئه‌مريكا، فه‌رمانيگ ئمزا كرد ك سڵا وه‌ هه‌ردوگ وه‌زير ئاسايش ناوخوه‌يى و وه‌رگرى ئه‌ياد داواى سه‌ربازى ئحتيات له‌ سوپا و پاسه‌وان كناراوه‌يل بكه‌ن ئه‌را خزمه‌ت سه‌ربازى، جوور ئه‌وه‌گ ماڵ چه‌رمگ ئاشكراى كرد.
وه‌گووره‌ بڕيار، هه‌ردوگ وه‌زاره‌گه‌ رێ وه‌پيان درياگه‌ داواى سه‌رباز ئحتيات بكه‌ن له‌ سوپا و ده‌رياوانى و چه‌ك ئاسمانى و پاسه‌وانى كناراوه‌يل، ئه‌را خزمه‌ت ئه‌را ماوه‌ى 2 ساڵ، وه‌ شماره‌يگ ك زياتر نه‌دێ له‌ يه‌ك مليۆن كه‌س له‌ هه‌ر وه‌ختيگ. يه‌يش له‌وه‌ختيگه‌ وڵاته‌يل يه‌كگرتگ گشت توانايگى وه‌كار ئه‌يه‌رێد ئه‌را روێ وه‌ڕوێ بوينه‌وه‌ى ڤايرۆس كۆرۆناى تازه‌.
جى باسه‌، زويتريش تره‌مپ تاريف ڤايرۆس كۆرۆنا وه‌ "دوشمن نه‌دوينرياێ" كرد ك روێ له‌ وڵاته‌گه‌ كردگه‌.
